OpenLLM-France/wikimedia huggingface dataset:
# Hadad (rei d'Edom)

Hadad o Adad (en hebreu, הֲדַד בֶּן-בְּדַד Hadad ben Bdad) va ser el fill de l'últim rei d'Edom, Adar, que es va revoltar contra el rei David i el seu general Joab. Va ser derrotat a la Vall de la Sal (el Mar Mort) i va fugir cap a Egipte. Allà va rebre asil a la cort del faraó i es va casar amb la germana de Tahpenés, muller del faraó. Van tenir un fill de nom Guenubat, que es va criar amb els fills del faraó. Quan es va assabentar que el rei David era mort, va tornar a alçar-se contra el Regne d'Israel però va ser novament vençut pel rei Salomó i s'exilià a Assíria.

## Referències

* ↑ Bíblia, Gènesi 36:31-43
# Hardinghen

Hardinghen és un municipi francès, situat al departament del Pas de Calais i a la regió dels Alts de França. L'any 1999 tenia 1.008 habitants.

## Situació

Hardinghen es troba al nord del departament del Pas de Calais. Està a prop d'altres comunes com ara Hermelinghen. Els nens d'Hermelinghen van a l'escola a Hardinghen.

## Administració

Hardinghen es troba al cantó de Guînes, que al seu torn forma part del districte de Calais. L'alcalde de la ciutat és Didier Devin (2001-2008).

## Vegeu també

* Llista de municipis del Pas de Calais

## Enllaços externs

* Hardinghen al lloc web de l'INSEE Arxivat 2007-03-13 a Wayback Machine.
# Hardoi

Hardoi (hindi:हरदोई) és una ciutat i municipalitat de l'Índia, estat d'Uttar Pradesh, capital del districte d'Hardoi a 27° 25′ N, 80° 07′ E﻿ / ﻿27.42°N,80.12°E﻿ / 27.42; 80.12. Al cens del 2001 figura amb una població de 112.474 habitants. El 1872 tenia 7156 habitants; el 1881 en tenia 10.026 i el 1901 eren 12.174 habitants.

## Història

La tradició popular deriva el nom Hardoi de l'antic nom Haridrohi, que en hindi vol dir antideu per un mític rei de nom Hirnakashyap, que no creia en els déus i ell mateix es va declarar divinitat però fou mort pels déus. No obstant és més probable que derivi de "Haridwaya" que vol dir "dos deus" perquè en aquest lloc es van encarnar dues divinitats.
Tradicionalment es considerava a la regió ocupada per bhars abans de l'any 1000. Els musulmans van entrar a la regió el 1028 amb Sayyid Sallar Masud però van acabar rebutjats vers el 1030. L'ocupació permanent es va produir el 1217. La ciutat hauria estat fundada abans del 1200 per un grup de chamars gaurs procedents de Narkanjari, prop d'Indore, que van expulsar els habitants locals thatheres i van destruir les seves fortaleses alguns restes de les quals encara es conserven, però gran part del material es va utilitzar en la construcció de la nova població. Al començar el segle xv se'n va apoderar Ibrahim Sharki de Jaunpur que va cedir la regió a un dels seus fidels, Sayyid Jalal al-Din, els descendents del qual encara viuen a la ciutat.
Per la seva posició central, el 1858 fou declarada capital del districte (abans districte de Mallanwan o Mallawan). El 1873 fou constituïda la municipalitat. El 22 de setembre de 2002 hi va haver un atemptat amb bomba que va matar 15 persones.

## Nota

* ↑ «15 killed in Uttar Pradesh blast». Arxivat de l'original el 2007-09-30. [Consulta: 19 setembre 2009].

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Lloc oficial del districte
# Hasabu El-Sagheer

Hasabu El-Sagheer (Khartum, 1945), nascut Omar Ali Hasab El-Rasoul, és un exfutbolista sudanès de la dècada de 1970.
Fou internacional amb la selecció de futbol del Sudan amb la qual participà en els Jocs Olímpics d'estiu de 1972.
Pel que fa a clubs, destacà a Burri SC.

## Referències

* ↑ «Omar Ali Hasab El-Rasoul Olympic Results». Sports-Reference.com. Sports Reference LLC. [Consulta: 25 octubre 2018]. «Còpia arxivada». Arxivat de l'original el 2020-04-18. [Consulta: 13 agost 2019].
* ↑ OLYMPIC FOOTBALL TOURNAMENT (anglès). linguasport.com
# Haydaran

Haydaran (àrab: حيدران, Ḥaydarān) fou un lloc segurament situat prop de Gabes, en la ruta cap a Kairuan, conegut per la batalla que s'hi va lliurar l'any 1052.
El 14 d'abril de 1052 l'emir zírida Xàraf-ad-Dawla al-Muïzz ibn Badis i les seves tropes amazigues sanhadja foren aniquilades per les forces dels àrabs nòmades hilàlides enviades pel califa fatimita d'Egipte en revenja perquè l'emir havia reconegut el califa abbàssida de Bagdad.

## Referències

* 1 2 Encyclopaedia of Islam. Second Edition, Brill Publishers, Leiden, s.v. «Ḥaydarān».
# Herr Meets Hare

Herr Meets Hare és una pel·lícula d'animació dirigida per Friz Freleng estrenada el 1945. Posa en escena Bugs Bunny i un caçador alemany. El 1944 Friz Freleng va produir el curtmetratge per a la Warner Brothers Studios, que va arribar als cinemes americans el gener de 1945. L'argument del curtmetratge, de set minuts, porta al guió de Michael Maltese. La música la va compondre Carl W. Stalling, mentre que Mel Blanc posa la veu a figures com Bugs Bunny, Goering i Hitler.

## Argument

El curtmetratge comença amb caçador (una paròdia de Hermann Göring) acompanyat del seu gos rastrejant Bugs, que intenta anar a Las Vegas. Bugs enganya el caçador ensenyant-li el camí i es disfressa d'Adolf Hitler. El posa en roba interior abans d'adonar-se de la superxeria abraçant-lo.
Bugs encanta l'alemany disfressant-se de Brunehilde i el fa ensopegar abans de fugir. Bugs és finalment capturat pel falcó del caçador i és dirigit a Hitler. Aquest últim fuig i descobrim finalment Bugs disfressat de Stalin.

## Anàlisi

Igual com la majoria dels altres dibuixos animats nord-americans de l'època de la guerra, el propòsit d'Herr Meets Hare és ridiculitzar constantment el règim nacionalsocialista, els seus funcionaris, idees i costums. La burla cap al "militarisme alemany" és present a tota hora. Des del principi es presenta a Göring com "fals Hermann Göring": se’l veu com un caçador amb pas de marxa militar que es passeja i ordena una vegada i una altra amb la seva roba adornada amb medalles. Es reflecteixen estereotips alemanys com la seva forma característica de parlar anglès (la pronunciació, la forma d'emprar paraules juntes, etc.), la vestimenta típica (pantalons de cuir), així com la visió nazi de la cultura alemanya com objecte de culte. Bugs Bunny apareix en un interludi musical anàrquic disfressat del "Cantar dels nibelungs" (en relació amb l'òpera de Wagner "L'anell del nibelung") deixant Göring embadalit. Göring es disfressa de Sigfrid i comencen a ballar una melodia al ritme dels tons de la interpretació wagneriana del nibelung.

## Rebuda

Herr Meets Hare va ser un dels últims dibuixos animats de propaganda que es va retransmetre abans del col·lapse de l'Alemanya nazi.
Des de la seva estrena en el cinema, ha format part de l'empresa Time Warner (AOL) i per raons de la política de l'empresa es va mantenir en secret. El 2007, Dom AOL va prohibir la seva retransmissió al canal de televisió Cartoon Network. Els van considerar inacceptables perquè desviarien l'atenció de les atrocitats del règim, ja que seria traslladar el Tercer Reich a l'àmbit de l'humorístic.
De tota manera, està disponible en vídeo, a la col·lecció de dibuixos animats Bugs & Duffy. The Wartime Cartoons. També circula per Internet, en plataformes de vídeo com Youtube.
| Precedit per: Stage Door Cartoon | Curtmetratges de Bugs Bunny 1945 | Succeït per: The Unruly Hare |
# Hideto Nakane

Hideto Nakane (Nagoya, 2 de maig de 1990) és un ciclista japonès, professional des del 2012 i fins al 2022.

## Palmarès

* 2020
** Vencedor d'una etapa al Tour de Langkawi

## Referències

* ↑ «CicloMercato 2023, Stijn Steels potrebbe non essere più in gruppo il prossimo anno, Hideto Nakane appende la bici al chiodo» (en italià). cyclingpro.net, 06-12-2022. [Consulta: 17 novembre 2022].
* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Hinojosa del Valle

Hinojosa del Valle és una localitat espanyola situada a la Comunitat Autònoma d'Extremadura a la província de Badajoz.

## Referències

* ↑ «Hinojosa del Valle (Badajoz, Extremadura, Spain) - Population Statistics, Charts, Map, Location, Weather and Web Information». [Consulta: 26 juny 2023].
# Hinojosas de Calatrava

Hinojosas de Calatrava és un municipi de la província de Ciudad Real a la comunitat autònoma de Castella-La Manxa. Limita al nord amb Puertollano, a l'est amb Mestanza i Solana del Pino, al sud amb Fuencaliente i a l'oest amb Cabezarrubias del Puerto.
# Andrés Prieto Urrejola

Andrés Prieto Urrejola (Santiago de Xile, 19 de desembre de 1928 - Vitacura, 25 de setembre de 2022) fou un futbolista xilè de la dècada de 1950 i posterior entrenador.

## Trajectòria

Jugava a la posició de davanter. La major part de la seva trajectòria la va viure a Universidad Católica del seu país natal, on guanyà el campionat nacional l'any 1949, sota la direcció tècnica d'Alberto Bucciardi. L'any 1953 viatjà a Barcelona per fitxar pel RCD Espanyol, on jugà durant dues temporades. En total disputà 16 partits de lliga en els quals marcà 4 gols. A continuació retornà a Xile, novament a Universidad Católica, on acabà la seva carrera com a futbolista.
Fou internacional amb la selecció xilena, amb la qual participà en el Mundial de 1950. També disputà els Campionats Sud-americans de 1947 de 1949 i de 1957.
També va tenir una llarga trajectòria com a entrenador a diversos països americans com Xile, Mèxic, Argentina, Uruguai i Bolívia. D'entre els diversos clubs que dirigí destaquen: Universidad Católica (1963-66 i 1980), Colo-Colo (1966-67), San Lorenzo de Almagro (1972), Liverpool Fútbol Club (1973-75), Defensor (1976, on guanyà la Liguilla Pre-Libertadores), América (1967), Cobreloa (1977-79 i 1989-90), Club Bolívar (1984-85) i Real Santa Cruz (1986-87).

## Palmarès
### Com a futbolista
#### Universidad Católica

* Primera divisió de Xile:
** 1949
* Torneo de Consuelo Apertura:
** 1949
* Segona divisió de Xile:
** 1956
* Torneo Internacional de Pascua:
** 1950

### Com a entrenador
#### Defensor

* Liguilla Pre-Libertadores:
** 1976

## Referències

* ↑ Muere Andrés Prieto, leyenda del fútbol chileno y mundialista con la Roja en 1950 (castellà)
* ↑ «Títol de 1949». Cruzados.cl. [Consulta: 1r octubre 2014].
* ↑ «Perfil a bdfutbol». bdfutbol. [Consulta: 1r octubre 2014].
* ↑ «Perfil a Soccerway». Soccerway. Arxivat de l'original el 2015-09-24. [Consulta: 1r octubre 2014].
* ↑ «Perfil a WorldFootball.net». WorldFootball. [Consulta: 1r octubre 2014].
* ↑ «Perfil a FIFA». FIFA. Arxivat de l'original el 2014-09-11. [Consulta: 1r octubre 2014].
* ↑ «World Cup 1950 finals». RSSSF. [Consulta: 1r octubre 2014].
* ↑ «Southamerican Championship 1947». RSSSF. [Consulta: 1r octubre 2014].
* ↑ «Southamerican Championship 1949». RSSSF. [Consulta: 1r octubre 2014].
* ↑ «Southamerican Championship 1957». RSSSF. [Consulta: 1r octubre 2014].
* ↑ Revista Triunfo Num. 94 del 14 de març de 1988, pàgines 16 i 17

## Enllaços externs

* Perfil a BDFutbol
# Belmonte de Tajo

Belmonte de Tajo és un municipi de la Comunitat Autònoma de Madrid. Limita al nord amb Perales de Tajuña, a l'est amb Villarejo de Salvanes, al sud-oest amb Colmenar de Oreja i al nord-oest amb Valdelaguna.
# Coelorinchus longicephalus

Coelorinchus longicephalus és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 89 cm de llargària total.

## Hàbitat

És un peix d'aigües profundes que viu entre 336-700 m de fondària.

## Distribució geogràfica

Es troba al Mar de les Filipines.

## Referències

* ↑ uBio (anglès)
* ↑ Giorna M. E. 1809. Mémoire sur des poissons d'espèces nouvelles et de genres nouveaux. Plus: Suite et conclusion du mémoire (pp. 177-180). Mem. Acad. Imp. Sci. Lit. Beaux-arts., Turin v. 9 (pt 1). 1-19, 177-180.
* ↑ BioLib (anglès)
* ↑ «Coelorinchus longicephalus». Catalogue of Life. (anglès) (anglès)
* 1 2 3 FishBase (anglès)
* ↑ Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* McMillan, P.J. i C.D. Paulin, 1993. Description of nine new species of rattails of the genus Caelorinchus (Pisces, Macrouridae) from New Zealand. Copeia (3):819-840.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sazonov, Y.I. i T. Iwamoto, 1992. Grenadiers (Pisces, Gadiformes) of the Nazca and Sala y Gómez ridges, southeastern Pacific. Proc. Calif. Acad. Sci. 48(2):27-95.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cleli Grac

Cleli Grac (llatí: Cloelius Gracchus) va ser el dirigent dels eques l'any 458 aC.
Els eques van rodejar les forces del cònsol romà Luci Minuci Esquilí Augurí, que per por es va refugiar al mont Àlgid. Però al seu torn, Cleli va ser rodejat pel dictador Luci Quint Cincinnat, que venia en ajut de Minuci. Atemorits, els eques van entregar al seu general, que va ser portat a Roma, i després del triomf concedit a Quint Cincinnat, va ser executat.
S'ha assenyalat la naturalesa llegendària d'aquesta història, que sembla a la del cap Cleli dels eques que apareix 15 anys després assetjant Ardea, on també va ser rodejat pels romans i entregat per les mateixes tropes. Titus Livi ja deia que les dues semblen massa casuals per ser autèntiques. També es va dir que Cleli Grac i Cleli podien ser la mateixa persona, però en aquell temps tots els generals fets presoners eren executats després el triomf.

## Referències

* ↑ Smith, William (ed.). Dictionary of Greek and Roman biography and mythology. Londres: Walton and Maberly, 1861, p. Vol. I, p. 805.
# Clelia

En matemàtiques, una corba Clelia és una corba parametritzada per
    $x=a\sin(m\theta )\cos(\theta )$
    $y=a\sin(m\theta )\sin(\theta )$
    $z=a\cos(m\theta )$
on $a$ és el radi de l'esfera i $m\in \mathbb {R}$.
Una corba d'aquest tipus és limitada a la superfície d'una esfera de radi $a$, fet que és obvi a partir de les equacions paramètriques de la superfície d'una esfera. Quan $m=1$, és una corba de Viviani.
La corba es va anomenar així per Luigi Guido Grandi en honor de Clelia Borromeo.

## Referències

* ↑ Gray, Mary. Modern Differential Geometry of Curves and Surfaces with Mathematica. 2a edició. CRC Press, 1997, p. 928. ISBN 9780849371646.
* ↑ Darling, David. The Universal Book of Mathematics: From Abracadabra to Zeno's Paradoxes. John Wiley & Son, 2004, p. 70. ISBN 9780471667001.
* ↑ Chasles, Michel. Aperçu historique sur l'origine et le développement des méthodes en géométrie: particulièrement de celles qui se rapportent à la géométrie moderne, suivi d'un Mémoire de géométrie sur deux principes généraux de la science, la dualité et l'homographie (en francès). M. Hayez, 1837, p. 236.
* ↑ Montucla, Jean Étienne; Le Français de Lalande, Joseph Jérôme. Histoire Des Mathématiques: Dans laquelle on rend compte de leurs progrès depuis leur origine jusqu'à nos jours : où l'on expose le tableau et le développement des principales découvertes dans toutes les parties des Mathématiques, les contestations qui se sont élevées entre les Mathématiciens, et les principaux traits de la vie des plus célèbres (en francès). Agasse, 1802, p. 8.
# Coll de Tancalaporta (la Coma i la Pedra)

* Aquest article tracta sobre la collada d'aquest nom al Solsonès. Vegeu-ne altres significats a «Tancalaporta».
El Coll de Tancalaporta és una collada de la Coma i la Pedra situada a 2.113,2 m d'altitud entre el Vulturó (al nord) i el serrat de la Bòfia (al sud). Per aquesta collada hi ha el camí que comunica els prats de Bacies (a ponent) amb la Ginebrosa (a llevant), passant pel naixent torrent de la Rasa de Prat Piquer. Comunica, per tant, les conques del Segre i del Llobregat.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Coll de Tancalaporta (la Coma i la Pedra)». Gran Enciclopèdia Catalana. Barcelona: Grup Enciclopèdia Catalana.
* ↑ Xarxa de rius de les conques principals de Catalunya

## Enllaços externs

* Institut Cartogràfic de Catalunya
# Conjunt de cases al carrer Joaquim Ruhi

El Conjunt de cases al carrer Joaquim Ruhi és una obra de Palafolls (Maresme), inclosa a l'Inventari del Patrimoni Arquitectònic de Catalunya.

## Descripció

El carrer, anomenat històricament de Dalt, va ser format a la segona meitat del segle xviii. Originàriament només hi havia cases a una banda de carrer, a l'altra banda hi tenien les eixides, ara moltes també convertides en noves cases. El carrer té una forma sinuosa degut a que segueix el traçat d'un camí que creuava la finca originaria propietat de la família Mateu. Aquesta va començar a establir al 1762 tota una serie de cossos donant origen al carrer. Les façanes de les cases es van fer a peu de l'antic camí, quedant els cossos partits en dos, casa a una banda i eixida a l'altra. La peça del Mateu procedia de la venda a parts de la quintana del mas Tossell de les Boïgues, venut a part a finals del segle xvii. La masia també fou venuda i dividida en tres parts, donant a dues cases actuals, ara molt trasnsformades, can Mateu i can Calau. Aquesta última encara conserva l'era de l'antic mas Tossell de les Boïgues, últim vestigi del mas.

## Referències

* ↑ Salicrú Siscart, Xavier. Cases amb eixida i hort. Aproximació als orígens urbans de Palafolls. s. XVI-XX. Edicions del Roig. Palafolls 2016f
* ↑ «Conjunt de cases al carrer Joaquim Ruhi». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
* http://valldebossagay.blogspot.com/2018/03/lera-de-can-calau.html
# Cola mossambicensis

Cola mossambicensis («cola de Moçambic», en llatí) és una espècie d'arbre pertanyent a la família de les malvàcies. És un arbre endèmic del bosc perennifoli del centre de Moçambic i Malawi. De la mateixa manera que d'altres espècies del gènere Cola, les flors es produeixen en raïms de les branques velles i les llavors s'alliberen quan els fruits madurs es divideixen longitudinalment. Aquesta espècie d'arbre arriba fins als 27 m d'alçada, amb les fulles de fins a 22×9,5 cm, coriàcies o subcoriàcies, d'obovada-el·líptiques a obovades, l'àpex abruptament acuminat.

## Referències

* ↑ http://plants.jstor.org/flora/fz984 Cola mossambicensis Wild] Jstor. Global Plants

## Bibliografia

* Trees of Southern Africa, KC Palgrave, 1984 ISBN 0-86977-081-0

## Enllaços externs

* http://www.ville-ge.ch/musinfo/bd/cjb/africa/details.php?langue=an&id=120921
* http://www.tropicos.org/Name/30401686
# Comtat de Latimer

El Comtat de Latimer és un comtat localitzat a l'estat estatunidenc d'Oklahoma. El 2010 tenia 11.154 habitants. La seu de comtat (capital) és Wilburton.

## Geografia

Segons l'Oficina del Cens dels Estats Units, el comtat tenia una àrea total de 1.888,1 km², dels quals 1.870,2 km² eren terra i 18,1 km² (0,95%) eren aigua.

### Autovies principals

* U.S. Highway 270
* State Highway 1
* State Highway 2
* State Highway 63
* State Highway 82

### Comtats adjacents
## Demografia

Segons el cens del 2000, hi havia 10.692 persones, 3.951 llars, i 2.868 famílies residint en el comtat. La densitat de població era d'unes 6 per quilòmetre quadrat. Hi havia 4.709 cases en una densitat d'unes 3 per quilòmetre quadrat. La composició racial del comtat era d'un 73,01% blancs, un 0,96% negres o afroamericans, un 19,42% natius americans, un 0,18% asiàtics, un 0,01% illencs pacífics, un 0,51% d'altres races, i un 5,91% de dos o més races. Un 1,53% de la població eren hispànics o llatinoamericans de qualsevol raça. Un 20,7% eren americans, un 9,5% irlandesos, un 8,1% alemanys i un 5,0% anglesos segons el cens del 2000.
Hi havia 3.951 llars de les quals un 32,20% tenien menors d'edat vivint-hi, un 56,90% eren parelles casades, un 11,50% tenien una dona vivint-hi sola, un 27,40% no eren famílies. En un 24,90% de totes les llars sol hi vivia una persona i en un 12,30% hi vivia una persona sola d'edat 65 o més. La mitjana de mida de la llar era de 2,54 persones i de família 3,00 persones.
En el comtat, la població estava repartida en un 25,70% menors d'edat, un 11,40% de 18 a 24 anys, un 24,20% de 25 a 44 anys, un 22,50% de 45 a 64 anys, i un 16,10% de 65 o més anys. L'edat mediana era de 37 anys. Per cada 100 dones hi havia 97,50 homes. Per cada 100 dones d'edat 18 o més, hi havia 94,70 homes.
L'ingrés de mediana per una llar en el comtat era de 23.962 $, i per família era de 29.661 $. Els homes tenien un ingrés de 27.449 $ mentre que les dones en tenien de 19.577 $. La renda per capita en el comtat era de 12.842 $. Un 19,00% de les famílies i un 22,70% de la població vivien per sota del llindar de la pobresa, incloent-hi dels quals un 30,70% menors de 18 anys i un 16,40% majors de 64 anys.

## Ciutats i pobles

| Bengal Buffalo Valley Cambria Chilli Cravens Damon Drumb Falfa Fanshawe Gowen | Higgins Limestone Lodi Lutie Norris Panola Patterson Red Oak Wilburton |

## Referències

* 1 2 (anglès) «2010 Census Data - 2010 Census. Arxivat 2011-03-24 a Wayback Machine.» Oficina del Cens dels Estats Units. [Consulta: 01/05/2011.]
* ↑ (anglès) «Find a County. Arxivat 2008-06-26 a Wayback Machine.» National Association of Counties. [Consulta: 01/05/2011.]
* ↑ (anglès) «Population of Counties by Decennial Census: 1900 to 1990.» Oficina del Cens dels Estats Units. [Publicació: 27/03/1995.] [Consulta: 01/05/2011.]
* ↑ (anglès) «American FactFinder. Arxivat 2011-07-29 a Wayback Machine.» [Consulta: 01/05/2011.]

## Vegeu també

* Llista de comtats d'Oklahoma
# Colibrí de Teresa

El colibrí de Teresa (Polytmus theresiae) és una espècie d'ocell de la família dels troquílids (Trochilidae) que habita boscos clars, sabanes, vegetació secundària i praderies de les terres baixes per l'est dels Andes al sud-est de Colòmbia, sud de Veneçuela, Guaiana i Brasil amazònic.